b'\n_START_ARTICLE_\nLiskohaukka\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on noin 35\xe2\x80\x9338 senttimetri\xc3\xa4 ja paino 250\xe2\x80\x93280 grammaa, naaras on hiukan suurempi. Se on varpushaukan kokoluokkaa oleva pitk\xc3\xa4jalkainen petolintu, jonka h\xc3\xb6yhenpuku on harmaa, vatsapuolelta tummaraitainen. Koivet ja nokka ovat punertavat. Vaaleassa kurkussa on musta pystyjuova. Sukupuolet ovat samanv\xc3\xa4risi\xc3\xa4. Saalistaessaan se voi lekutella pysyen ilmassa paikallaan.\n_START_SECTION_\nEsiintyminen\n_START_PARAGRAPH_\nLiskohaukka el\xc3\xa4\xc3\xa4 Afrikassa Saharan etel\xc3\xa4puolella Etel\xc3\xa4-Afrikkaan saakka noin 13 miljoonan neli\xc3\xb6kilometrin laajuisella alueella. Maailman populaation koko on 100\xc2\xa0000\xe2\x80\x931\xc2\xa0000\xc2\xa0000 yksil\xc3\xb6\xc3\xa4 ja lajin kanta on elinvoimainen.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nAvoimet, harvapuiset mets\xc3\xa4t, savanni ja pensaikkoalueet.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on risuista rakennettu ja sijaitsee puun oksanhaarassa tai palmun latvassa. Naaras munii 1\xe2\x80\x933 valkoista munaa ja hautoo yksin. Koiras tuo hautovalle naaraalle ruokaa.\n_START_SECTION_\nRavinto\n_START_PARAGRAPH_\nNimens\xc3\xa4 mukaisesti liskohaukka sy\xc3\xb6 liskoja ja muita pieni\xc3\xa4 matelijoita mutta my\xc3\xb6s lintuja, pikkunis\xc3\xa4kk\xc3\xa4it\xc3\xa4 ja isoja hy\xc3\xb6nteisi\xc3\xa4.'